αρχοντος ευαγγελου του σωδαμιδα μηνος ειλαιου απεδοτο καλλων αριστοδαμου συνευδοκεουσας και τας γυναικος αγαθους τωι απολλωνι τωι πυθιωι σωμα γυναικειον αι ονομα λυσιον το γενος αμβρυσσιαν τιμας αργυριου μναν τριων και ταν τιμαν εχει πασαν καθως επιστευσε λυσιον τωι θεωι ταν ωναν εφ ωιτε ελευθερα ειμεν και ανεφαπτος απο παντων τομ παντα βιον. παραμινατω δε λυσιον παρα καλλωνα και αγαθω αχρι κα ζωωντι καλλων και αγαθω ποιεουσα το ποτιτασσομενον παν το δυνατον ανενκλητως. ει δε τι κα παθωντι καλλων και αγαθω κυρια εστω λυσιον αποτρεχουσα οις κα αυτα θελη και ποιεουσα ο κα θελη. βεβαιωτηρ κατα τον νομον φιλων δικαιας. ει δε τις αυτας απτοιτο επι καταδουλισμωι βεβαιον παρεχοντων τωι θεωι ταν ωναν οι τε αποδομενοι και ο βεβαιωτηρ ει δε μη παρεχοιν πρακτιμοι εοντων κατα τον νομον τας πολιος. ομοιως δε και οι παρατυγχανοντες κυριοι εοντων συλεοντες ως ελευθεραν ουσαν αζαμιοι εοντες και ανυποδικοι πασας δικας και ζαμιας. μαρτυρες οι ιερεις του απολλωνος αμυντας ταραντινος και οι αρχοντες βαχχιος ευδοκος καλλιμαχος ιδιωται πολυων τιμοκλεος αρχελαος φρυνος ευκλειδας τιμοκριτος.
Phokis — Delphi — 170-157/156 BC
 170-157/156 BC